Щурци (род)
Щурците (Gryllus) са род насекоми спадащи към едноименното семейство Щурци (Gryllidae) и в България основно се срещат два вида: щурец-пустинник и полски щурец. Щурците са многоядни насекоми и се хранят както с диворастящи, така и с културни растения. В някои години се отчитат значителни повреди по земеделските култури и трайните насаждения от този неприятел.

Щурец-пустинник 
Щурецът-пустинник (Gryllus desertus) се среща повсеместно, но в по-голяма плътност в Тракия. Храни се, както с млади листа и пъпки на овощни растения и лоза, така и с почти всички земеделски култури, вкл. някои лекарствени растения.

Морфологични особености 
Достига 9 mm. Наподобява възрастното насекомо. Първоначално е светлочервен и постепенно потъмнява, добивайки цвета на възрастното насекомо.

Биологични особености 
 Развива едно поколение годишно; зимува в почвата като нимфа. Напролет завършва развитието си, като възрастни насекоми се появяват през юни.
 Оплодената женска снася яйцата си на групички.

Полски щурец 
Полският щурец (Gryllus campestris) също се среща повсеместно в страната, но по-ограничено от щуреца-пустинник. Предпочита младите дървесни видове и макар да може да бъде намерен във всички посеви със земеделски култури, естественото му обитание са поляните, ливадите, сухите терени около нивите.

Морфологични особености 
 Възрастно насекомо. То е с по-едро тяло от щуреца-пустинник (средно 25 mm). Окраската му е черна и насекомото се характеризира с голяма сферична глава. Задните крака са най-често кафяви и са по-дълги от предните. Яйцеполагалото е 12 – 15 mm.
 Яйце. Подобно е на яйцето на щуреца-пустинник.
 Ларва. Тя е черна на цвят през всички възрасти.

Биологични особености 
 Полският щурец развива едно поколение годишно. Зимува като ларва в почвата и напролет завършва развитието си.
 Възрастни насекоми се появяват през юни. Те се крият под камъните, в пукнатините на почвата или в ходове и дупки, които сами си правят. Женската снася яйцата си в почвата, а ларвите се излюпват през юли.
 До втората си възраст ларвите живеят на открито по тревните площи, а след това си правят ходове в почвата, в които се крият.

Бележки

Вижте също 
 Други насекоми от разред Правокрили – скакалци, попово прасе
 Ентомология
 Списък на земеделски теми

Щурци
Вредители